|  |
| --- |
| ***Názov prijímateľa dotácie: Centrum voľného času, Športovcov 904, 02001 Púchov*** |
| ***Číslo schválenej žiadosti: 1067/2021*** |

|  |
| --- |
| ***Názov aktivity: Aktivita č. 3 – Diskusné fóra s poslancami Mestského zastupiteľstva – S poslancami   na slovíčko, podpis Memoranda o partnerstve a spolupráci medzi   Mládežníckym parlamentom mesta Púchov a Mestom Púchov*** |
| ***Miesto konania aktivity: Klubovňa mládeže, Mestský úrad Púchov*** |
| ***Dátum konania aktivity:***  *Príprava diskusií:* ***17. 11. 2022***  *Diskusné fóra:* ***24. 11. 2021, 12. 1. 2022, 26. 1. 2022, 4. 2.2022, 9. 2. 2022, 16. 2. 2022***  *Prípravné stretnutie k podpisu Memoranda o spolupráci s primátorkou mesta:* ***21. 2. 2022***  *Odprezentovanie Memoranda na zasadnutí MsZ, podpisy poslancov MsZ:* ***23. 2. 2022***  *Prípravné stretnutie MPMP a podpisy na Memorandum od členov parlamentu:* ***18. 3. 2022***  *Slávnostné podpísanie Memoranda o partnerstve a spolupráci:* ***21. 3. 2022*** |

|  |
| --- |
| ***Začiatok aktivity: 17. 11. 2021*** |
| ***Koniec aktivity: 21. 3. 2022*** |

***Organizátori aktivity A 2. 1*** *(zodpovední za prípravu, priebeh a vyhodnotenie)*

|  |  |  |  |
| --- | --- | --- | --- |
|  | *meno* | *priezvisko* | *zodpovednosť za jednotlivé úlohy* |
| 1. | PaedDr. Alena | Strýčková | Koordinátorka PsM, úvod a záver diskusie, príprava, sprostredkovanie stretnutí |
| 2. | Nina | Klobučníková | Členka MPMP, moderátorka diskusie, príprava, predloženie Memoranda na MsZ |
| 3. | Jessica | Drgová | Členka MPMP, moderátorka diskusie, príprava, predloženie Memoranda na MsZ |
| 4. | Jakub | Naňák | Predseda MPMP, účastník diskusií, zástupca za MPMP pri podpise Memoranda |

|  |  |
| --- | --- |
| ***Celkový počet účastníkov aktivity zo všetkých stretnutí spolu:*** | **178** |
| * z toho koordinátorka práce s mládežou mesta Púchov | 11 |
| * z toho počet členov Mládežníckeho parlamentu mesta Púchov do 30 rokov prítomných priamo na diskusiách S poslancami na slovíčko | 40 |
| * z toho počet poslancov, ktorí prijali pozvanie do diskusií | 14 z 19 poslancov |
| * z toho počet členov MPMP do 30 rokov pripojených priamo cez stream počas diskusií | 92 |
| * z toho počet prítomných na príprave a podpise Memoranda | 21 |
| * počet diskusií S poslancami na slovíčko | 6 |
| * počet zhliadnutí všetkých záznamov zo stretnutí na Instagrame k 24. 4. 2022 | 420 |
| * počet podpisov zástupcov samosprávy na Súhlase so znením Memoranda o partnerstve a spolupráci | 19 |
| * počet podpisov členov MPMP na Súhlase so znením Memoranda o partnerstve a spolupráci | 25 |

*\*Prispôsobte si túto tabuľku podľa sledovaných ukazovateľov v projekte.*

*\*V prípade účasti spoluorganizátorov na priebehu aktivity uveďte* ***osobitne*** *počet účastníkov z každej príslušnej organizácie.*

***Program aktivity:***

|  |
| --- |
| Aktivitou – Diskusné fóra s poslancami sme chceli nadviazať na naše predchádzajúce prezentovanie aktivít MPMP na zasadnutí MsZ (priestor na prezentovanie činnosti pred poslancami a primátorkou sme dostali 23. 6. 2022). Pozvali sme si do diskusií poslancov Msz, začali sme členmi Komisie vzdelávania, sociálneho zabezpečenia, kultúry a mládeže pri Msz a pokračovali postupne s poslancami, ktorí boli ochotní prísť. Nastavili sme si spolu sériu otázok, ktorých odpovede sme sa chceli poslancov opýtať, aby sme ich spoznali a zároveň sa dozvedeli informácie, ktoré nám môžu pomôcť pochopiť fungovanie miestnej samosprávy. Na príprave diskusií sa podieľali koordinátorka PsM, dve moderátorky diskusií a predseda MPMP. Diskusiu otvorila a ukončovala koordinátorka práce s mládežou a viedli ju dve členky parlamentu ako moderátorky. Diskusií bolo dohromady 6, potrebné bolo dodržiavať vždy aktuálne protipandemické opatrenia, preto i počet prítomných bol obmedzený počtom vzhľadom na dátum a COVID situáciu. Všetky diskusie sme naživo „streamovali“ prostredníctvom sociálnej siete Instagram – mp\_puchov, kde sa dajú vzhliadnuť až doposiaľ. Počas živého streamu boli pripojení ďalší členovia parlamentu, ktorí mohli písať do chatu otázky pre poslancov.  Základným konceptom boli nasledovné otázky:  1. V mladosti ste sa zapájali, alebo angažovali do nejakých mládežníckych organizácií, prípadne fungovali alebo registrovali ste nejaké vo vašom okolí?  2. Sledujete našu činnosť? Aký máte názor na našu činnosť? Ktorý projekt sa vám páčil najviac?  3. Máte nejaké vyššie politické ciele, dostať sa napríklad do národnej rady, alebo do vyššieho územného celku?  4. Aký najvyšší cieľ, alebo projekt sa vám podaril presadiť za svoj volebný obvod, alebo v rámci mesta? Na akú vec ste najviac hrdí ?  5. Ako prebiehali vaše začiatky ? Ako ste sa vôbec do politiky dostali?  6. Budete ochotní podpísať memorandum o spolupráci s MPMP, rady do ďalšej činnosti....?  Otázky a dotazy v priebehu diskusie sme menili a dopĺňali priebežne. Moderátorky pružne reagovali na odpovede poslancov. Po ukončení všetkých diskusií sme dostali priestor na stretnutie u pani primátorky k príprave podpisu samotného Memoranda a dohodnutie znenia, ktoré bolo zaslané všetkým poslancom na pripomienkovanie. Zúčastnili sme sa i zasadnutia MsZ na ktorom sa schvaľovalo uznesením znenie Memoranda a dostali sme  slovo v bode Rôzne. Zároveň prítomní poslanci podpísali Súhlas so znením Memoranda. Ostatní poslanci dodatočne podpísali Memorandum o partnerstve a spolupráci individuálne na MsÚ. Naši členovia podpísali taktiež súhlas na stretnutí MPMP v klubovni mládeže.  Slávnostné podpísanie Memoranda sa konalo v priestoroch mestského úradu v Púchove 21. 3. 2022. Memorandum podpísala pani primátorka mesta Púchov, predseda MPMP a koordinátorka práce s mládežou/riaditeľka CVČ, nakoľko Centrum voľného času Mládežnícky parlament zastrešuje. |

***Vyhodnotenie cieľov a priebehu aktivity***

*(miera naplnenia cieľa aktivity, hodnotenie priebehu aktivity- zmeny oproti projektovému zámeru, ich zdôvodnenie a pod., hodnotenie zo strany účastníkov aktivity, identifikovanie problémových situácií, návrhy na zlepšenie)*

|  |
| --- |
| Projekt Mladí pre Púchov – Púchov pre mladých sme podávali so zámerom prehĺbenia spolupráce medzi Mládežníckym parlamentom mesta Púchov a samosprávou nášho mesta. Reaguje na ciele výzvy PRIORITY – zabezpečovať tvorbu a rozvíjať mládežnícke politiky a prácu s mládežou na miestnej úrovni. Projektom sme chceli vzťah mládež – samospráva posunúť do roviny rovnocenných partnerov a spísať Memorandum o partnerstve a spolupráci medzi mladými a samosprávou. Pôvodne sme chceli zrealizovať dve diskusné fóra, na ktorých by sme rozdiskutovali pripravené témy a otázky, avšak sprísnené opatrenia proti ochoreniu COVID19 nám tieto plány rozbili. Preto sme sa rozhodli upraviť počty prítomných a diskusie zrealizovať na viac krát a s menším počtom prítomných. V pôvodnom zámere sme mali v úmysle prizvať aj zástupcov organizácií v našom meste, ktorí s mládežou pracujú – takto sme už raz postupovali, keď sme v roku 2019 pripravovali Koncepciu práce s mládežou v meste Púchov. Vzhľadom na opatrenia to nebolo možné, pozvali sme ich však na živé vysielanie a mali možnosť klásť otázky, čo nevyužili. V našom meste máme 19 poslancov, rozhodli sme sa pozvať po troch na každé diskusné fórum. Po každom diskusnom fóre sme s členmi parlamentu spravili reflexiu – čo sa podarilo, čo nepodarilo, ako sa s ktorým poslancom diskutovalo, kto a ako na nich pôsobil a čo sa dozvedeli. V najčastejších vyjadreniach sa mladí zhodli, že doteraz nevedeli, ako funguje celý legislatívny proces od podania podnetu, až po jeho schválenie MsZ a po samotnú realizáciu, čo to všetko zahŕňa. Dozvedeli sa tiež osobné motivácie poslancov na vykonávanie svojho mandátu, vymenili sme si postrehy a zistili s kým je možné spolupracovať i v budúcom období, ktorí poslanci majú blízko vypočuť i naše podnety a podporiť aktivity MPMP. Nakoniec sa nám nepodarilo porozprávať sa s úplne všetkými poslancami vzhľadom na rôzne okolnosti, najmä PN poslancov. Memorandum o spolupráci sme zostavovali za pripomienkovania členov MPMP, poslali na pripomienkovanie poslancom MsZ a primátorke, prešlo Mestskou radou a uznesením bolo schválené na zasadnutí MsZ jednohlasne. Počas moderovania diskusií naše moderátorky mali príležitosť „vycibriť si“ komunikačné schopnosti, pohotové reakcie a schopnosť klásť vhodné a zmysluplné otázky. Diskusie hodnotíme veľmi kladne a skúsenosť s nimi bola pre nás obohacujúca. Zároveň sme získali cenných spojencov z radov poslancov MsZ. Z projektu sme si zabezpečili občerstvenie na dve z celkového počtu diskusií a tiež prenosné LED svetlo so stojanom ako osvetlenie pri streamovanie na Instagram. |

***Správu vypracoval/a:***

*(osoba zodpovedná za jej priebeh a vyhodnotenie)*

|  |  |
| --- | --- |
| Meno a priezvisko: Alena Strýčková | Miesto: CVČ Púchov |
| Email: alenastryckova1@gmail.com | Dátum: |
| Mobil: 0907963273 | Podpis: |

***Prílohy k správe*** *(príklady)*

* Fotodokumentácia, videozáznamy (uveďte odkaz na web resp. facebook, kde boli uverejnené)

Instagram: mp\_puchov odkazy: <https://www.instagram.com/mp_puchov/channel/> - videá

* Propagačné materiály o aktivite (pozvánka na aktivitu, zverejnený článok o aktivite na webe s uvedením odkazu)

<https://www.facebook.com/Ml%C3%A1de%C5%BEn%C3%ADcky-parlament-mesta-P%C3%BAchov-106217474819619/photos/pcb.326150616159636/326150192826345/>

<https://www.facebook.com/Ml%C3%A1de%C5%BEn%C3%ADcky-parlament-mesta-P%C3%BAchov-106217474819619>

<https://www.facebook.com/Ml%C3%A1de%C5%BEn%C3%ADcky-parlament-mesta-P%C3%BAchov-106217474819619/photos/pcb.295178655923499/295178422590189/>

* Účtovné doklady

- kópia Fa č. 20220013 – občerstvenie na diskusné fórum,

- kópia Fa č. 50210088 - občerstvenie na diskusné fórum,

- kópia Fa č. 22000493 - LED lampa k mobilu na streamovanie diskusií.

* Ďalšie prílohy (napr. dotazníky, publikácie, prezentácie a pod.)

- kópia Memoranda o partnerstve a spolupráci s podpismi poslancov a členov MPMP.

prezenčné listiny z diskusií

Dôležité inštrukcie:

1. Táto *Správa o aktivite* je príkladom dokumentu, ktorý je určeným pre organizácie finančne podporené MŠVVaŠ SR v rámci dotačnej schémy Programy pre mládež na roky 2014-2021.
2. Každá správa o zrealizovanej aktivite projektu je vhodným podkladom pre vyhotovenie záverečnej správy za celý projekt ako aj výročnej správy organizácie.
3. Správa spolu s prezenčnou listinou, fotodokumentáciou a inými prílohami slúžia ako dôkazy zrealizovania konkrétnej projektovej aktivity. Tie je organizácia povinná archivovať a predložiť pri prípadnom monitoringu.
4. Správa o aktivite môže mať aj inú formu zápisu (dokumentu), avšak musí obsahovať všetky náležitosti uvedené v Zmluve o poskytnutí dotácie (Príloha č.1 - Usmernenie k použitiu dotácie).
5. Každá organizácia si môže doplniť túto vzorovú správu o ďalšie údaje tak, aby bola efektívna pre potreby organizácie.
6. Správu je nevyhnutné vypracovať pri tých aktivitách, ktoré sú v projekte uvedené samostatne ako „aktivity projektu“ a pri významnejších aktivitách akými sú: semináre, konferencie, vzdelávania, kampane, súťaže, turnaje, tábory, sústredenia, koncerty, okrúhle stoly, výskumy a pod.